laion/Wikipedia-Exotic huggingface dataset:
הולך על כל הקופה

הולך על כל הקופה (באנגלית: Other People's Money) הוא סרט קולנוע אמריקאי מסוגת דרמה קומית משנת 1991 בבימויו של נורמן ג'ואיסון, עם דני דה ויטו, פנלופה אן מילר וגרגורי פק בתפקידים הראשיים. התסריט מסוסס על הרומן "כסף של אחרים" של ג'רי סטרנר (אנ') משנת 1989 שהועלה בהצלחה באוף ברודוויי. לורנס גארפילד (דני דה ויטו) הוא בעל חברת השקעות גדולה בניו יורק המתמחה בהשתלטות עוינת על מפעלים וחברות על ידי קניית שליטה במניותיהם, סגירתם ומכירתם ברווח. הוא מכנה עצמו בגאון "לארי המחסל". הוא רווק עשיר המטופל על ידי משרתו ונהגו ארתור (ר.ד. קול). בתחילת הסרט הוא מציג את משנת חייו: אני אוהב כסף. אני אוהב כסף יותר מאשר את הדברים שאפשר לקנות באמצעותו. זה מפתיע אתכם? כסף – לא אכפת לו אם אני טוב או רע. לא אכפת לו אם אני נוחר או לא. לא אכפת לו לאיזה אלוהים אני מתפלל. יש רק שלושה דברים בעולם עם קבלה חסרת תנאים כזו: כלבים, דונאטס וכסף. רק שכסף הוא טוב יותר. אתם יודעים למה? משום שהוא לא משמין והוא לא עושה קקי על כל הרצפה בסלון. יש רק דבר אחד שאני אוהב יותר: כסף של אחרים. לארי צמוד אל מחשב שנקרא "כרמן" ונמצא בחדר עבודתו ובחדר השינה שלו ומורה לו מדי פעם על איזו חברה כדאי להשתלט. הפעם על הכוונת נמצא מפעל כבלים ברוד איילנד שבניו אינגלנד (New England Wire & Cable) הנמצא בקשיים. ללארי יש 12% מהמניות והוא מנסה לשכנע את בעל המפעל ג'ורגי (Jorgy; גרגורי פק) והמנכ"ל ביל קוטס (דין ג'ונס) למכור את המפעל ולצאת ברווח. על העובדים שיהפכו למובטלים הוא אינו חושב. ג'ורגי מסרב לוותר על מפעל שמשפחתו החזיקה שנים ומהווה מקור פרנסה לרוב תושבי העיירה אך לארי מודיע כי שלח כבר את הטפסים להוועדה לניירות ערך ולבורסות המצהירים על כוונתו לקנות אחוזים נוספים מהמניות. בי סאליבן (פייפר לורי), אשתו של ג'ורגי מציעה לגייס לעניין את בתה קייט (פנלופה אן מילר) שהיא עורכת דין מנוסה בניו יורק. לארי "נמס" לעומת עורכת הדין היפהפייה ונותן לה שבועיים להתכונן. בזמן הזה הוא מחזר אחריה ואף מציע לה נישואין אבל פרט לנשיקה אחת הוא לא משיג דבר. בי נפגשת בחשאי עם לארי ומציעה לו מיליון דולר מכספה בתנאי שיבטל את ניסיונו להשתלט על החברה אך הוא מסרב כי הוא "לא לוקח כסף מאלמנות או יתומים". מתכנסת אספה בעלי מניות כדי להחליט על גורל המפעל. ג'ורגי ולארי מציגים לפניהם את השקפתם על עתיד המפעל. ג'ורגי מדבר על ההיסטוריה של המפעל הקשורה בזו של העיירה והעובדים וכי למפעל יש סיכוים ואסור שייסגר. הוא זוכה למחיאות כפיים. אחריו נואם לארי שמתקבל בתחילה בבוז אך היחס אליו משתנה כשהוא מסביר לבעלי המניות כי המפעל הזה הוא למעשה מת ואם הם רוצים שיישאר להם משהו בכיס עליהם לבחור בו. לבסוף מנצח לארי והמפעל נסגר אך הוא נשאר בודד ועצוב. קייט מציעה להיפגש אתו בהצעה של חברה יפנית גדולה לרכוש את המפעל ולפתוח אותו כדי לייצר כבלים וסיבים לתעשיית כריות אוויר. לארי שמח לפגוש אותה אף על פי שהיא מבהירה לו שהפגישה היא למטרות עסקיות בלבד. "הולך על כל הקופה", במסד הנתונים הקולנועיים IMDb (באנגלית) "הולך על כל הקופה", באתר נטפליקס "הולך על כל הקופה", באתר AllMovie (באנגלית) "הולך על כל הקופה", באתר Rotten Tomatoes (באנגלית) "הולך על כל הקופה", באתר Box Office Mojo (באנגלית) "הולך על כל הקופה", באתר אידיבי "הולך על כל הקופה", במסד הנתונים הקולנועיים KinoPoisk (ברוסית) קדימון לסרט, באתר יוטיוב הנאום של ג'ורגי באתר יוטיוב הנאום של "לארי המחסל", באתר יוטיוב הולך על כל הקופה, באתר TCM
גאבור

האם התכוונתם ל... איגנץ גאבור – היסטוריון ומתרגם הונגרי אנדור גאבור – סופר הונגרי ג'רג' גאבור (סופר) – סופר הונגרי ג'רג' גאבור (פילוסוף) – פילוסוף יהודי-הונגרי ג'רג' גאבור (רופא) – קרדיולוג יהודי-הונגרי דניס גאבור – פיזיקאי הונגרי ז'ה ז'ה גאבור – שחקנית קולנוע אמריקאית טמאש גאבור – סייף הונגרי-יהודי יוז'ף גאבור – זמר אופרה הונגרי יוליה גאבור – ספרנית ועורכת יהודייה-הונגרייה מיקלוש גאבור (פרמקולוג) – פרמקולוג יהודי-הונגרי מיקלוש גאבור (שחקן) – שחקן הונגרי מריאן גאבור – ציירת הונגריה משה גאבור – עורך דין יהודי-הונגרי גיבור (פירושונים)
קונסטרקטה

אנה ג'וריץ' (בסרבית: Ana Đurić; נולדה ב-1978), הידועה בשם הבמה קונסטרקטה, היא זמרת ופזמונאית סרבית. היא גם חלק מהלהקה האלטרנטיבית Земља Грува!, שזכתה לפופולריות רבה. קונסטרקטה נבחרה לייצג את סרביה באירוויזיון 2022 בטורינו עם השיר "In corpore sano". נולדה בבלגרד בשם אנה ג'וריץ', ואימצה לעצמה את השם קונסטרקטה בגיל 20, מכיוון שאהבה לחבר חרוזים בצורה ספציפית, מתמטית, בהתאם למקצועה, אדריכלות. פירוש השם הוא להיות רגשי ורציונלי. קונסטרקטה החלה את הקריירה המוזיקלית שלה כחלק מלהקת Mistakemistake, ולאחר מכן הצטרפה ללהקת Zemlja gruva!, שהוקמה ב-2007. הסינגל הראשון שלה יצא לאור בשנת 2019 תחת השם "Žvake". הסינגל השני שלה, "Neam Šamana", יצא לאור ב-2020. ב-2022 פרסמה את הפרויקט המוזיקלי "Triptih", ובו שלושה שירים: "In corpore Sano", "Nobl" and "Mekano". 9. ב-8 בפברואר 2022 יצא לאור השיר "In corpore sano" אותו הלחינה בעצמה עם אחד מחברי הלהקה שלה, מילובן בושקוביץ'. עם השיר הזה, היא העפילה לגמר הקדם לזכות לייצג את מדינתה באירוויזיון 2022 בטורינו, ולאחר מכן אף זכתה בתחרות, וזכתה לייצג את סרביה באירוויזיון 2022. ב-12 במאי 2022 ביצעה קונסטרקטה את "In corpore sano" על בימת חצי הגמר השני של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. בגמר שהתקיים ב-14 במאי זכה השיר ב-87 נקודות מחברי השופטים ו-225 נקודות מהקהל, סך הכל קיבל השיר 312 נקודות וסיים במקום החמישי. בנוסף שברה קונטרקטה את השיא של סרביה במספר הנקודות שהשיגה בגמר שהיה קודם לכן - 268 ונקבע ב -2007. הן קונסטרקטה והן בעלה הם אדריכלים, תואר אותו למדו באוניברסיטת בלגרד. יחד יש להם בת ובן. מדיה וקבצים בנושא קונסטרקטה בוויקישיתוף קונסטרקטה, ברשת החברתית אינסטגרם קונסטרקטה, במסד הנתונים הקולנועיים IMDb (באנגלית) קונסטרקטה, באתר ספוטיפיי קונסטרקטה, באתר Last.fm (באנגלית) קונסטרקטה, באתר MusicBrainz (באנגלית) קונסטרקטה, באתר דיזר קונסטרקטה, באתר Yandex.Music (ברוסית) קונסטרקטה, באתר Discogs (באנגלית) קונסטרקטה, באתר Genius קונסטרקטה, באתר טיידל (באנגלית) קונסטרקטה, באתר אמזון מיוזיק Ne krije da ima favorita, očekuje da pokrene razmišljanje: Konstrakta Đurić za Glossy o predstojećoj Pesmi za Evroviziju, Glossy (בסרבית) Charlotte Jensen, Eurovision 2022: Semi-final 2 result – these are the lucky qualifiers, ‏12th May 2022
Fulenn

Fulenn (בעברית: ניצוץ) הוא סינגל מאת הצמד המוזיקלי הצרפתי - ברטוני אלוון ואהז. השיר יצג את צרפת באירוויזיון 2022 בטורינו וזכה במקום ה־24 בגמר, לאחר שזכה בקדם הלאומי הצרפתי c'est vous qui décidez ! France 2 פתחה את תקופת הגשת השירים לאירוויזיון ב-21 ביוני 2021 על מנת שאמנים וכותבי שירים יוכלו להגיש את הצעותיהם, עד המועד האחרון ב-24 באוקטובר 2021. השירים נדרשו להכיל לפחות 70% שפה צרפתית או שפה אזורית. עם סגירת המועד האחרון, קיבלה הרשות 3,000 הגשות. 12 המועמדים שנבחרו להתחרות בגמר הלאומי הוכרזו ב-16 בפברואר 2022. אחד מהשירים היה "Fulen" ויחד עם 11 השירים האחרים צפוי היה להתחרות בקדם הלאומי הצרפתי c'est vous qui décidez ב-5 במרץ. "Fulenn" עלה לשלב השני בגמר, ולבסוף גם ניצח את התחרות עם 222 נקודות ובכך נבחר לייצג את צרפת באירוויזיון 2022 בטורינו. זו הפעם השנייה ששיר בשפה הברטונית יתחרה בתחרות. המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. כיוון שצרפת חברה בחמש המדינות הגדולות, היא תעפיל לגמר אוטומטית. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות, כך ששירים דומים לא ישובצו בסמוך זה לזה. צרפת הופיעה שישית, לפני נורווגיה ואחרי שווייץ. עם תום הקראת התוצאות דורגה במקום ה-24 עם 17 נקודות. סרטון השיר "Fulenn" באתר יוטיוב Alvan & Ahez will represent France in Italy with 'Fulenn' 🇫🇷, Eurovision.tv, ‏5 במרץ 2022 (באנגלית בריטית) "Eurovision France: C'est vous qui décidez" — 2022 submission period closes 24 October, wiwibloggs, ‏2021-06-21 (באנגלית אמריקאית) Neil Farren, 🇫🇷 France: ‘Eurovision France: c’est vous Qui Décidez’ 2022 Entries to Be Released on February 16, Eurovoix, ‏2022-02-09 (באנגלית בריטית) France: Artists and songs revealed for national final 🇫🇷, Eurovision.tv, ‏16 בפברואר 2022 (באנגלית בריטית) Serbia: Last 9 acts qualified in Pesma Za Evroviziju ’22, escYOUnited, ‏4 במרץ 2022 (באנגלית אמריקאית) "Turin, Italy, to host the 66th Eurovision Song Contest in May 2022 🇮🇹". Eurovision.tv. EBU. 8 באוקטובר 2021. ארכיון מ-9 באוקטובר 2021. נבדק ב-10 באוקטובר 2021. {{cite web}}: (עזרה) "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) Eurovision.tv, Eurovision 2022: The Grand Final running order, ‏13/05/2022
אלכסיי קורז'וקין

אלכסיי קורז'וקין (ברוסית: Алексей Корзухин; ‏1835 – 1894) היה צייר ז'אנר רוסי. הוא נולד למשפחה של מחפשי זהב ליד יקטרינבורג. בצעירותו עבד במפעל רכבות מקומי ובמטבעה. הוא התחיל לצייר כשהיה עדיין ילד ולכן, בשנת 1858, הוא נכנס לאקדמיה האימפריאלית לאמנויות יפות, שם למד אצל פיוטר באסין ופיודור ברוני. בשנת 1861 הוענק לו מדליית זהב וקצבה עבור הוצאות נסיעה. עם זאת, בשנת 1863, הוא הפך לחבר בקבוצת "מרד הארבעה עשר", קבוצת סטודנטים שהעדיפה את הריאליזם ומחו על התעקשותה של האקדמיה לצייר בסגנון קלאסי. הוא והאחרים פרשו מהאקדמיה, קיבלו את הכינוי "אמן סוג ב'". זמן קצר לאחר מכן הצטרף לקומונה אמנותית, ונשאר איתם עד שהתפרקו ב-1871. הוא גם הפך לחבר ב"אגודת תערוכות אמנות נודדות" (Peredvizhniki) ולימד רישום ב"חברה האימפריאלית למען עידוד האמנויות". בשנת 1865, ציורו "התעוררות בבית הקברות בכפר" זיכה אותו בדרגת "אמן מהשורה הראשונה", ושלוש שנים לאחר מכן, הוא זכה בתואר "אקדמאי". בנוסף לציורי חיי היום-יום יצר דיוקנאות ועבודות דתיות. אלה כוללים אייקונים ותיאורים של ארבעת האבות של הכנסייה בקתדרלת ישו המושיע; ציורי קיר בקתדרלת ההתעלות, ושלוש עשרה תמונות עבור קתדרלת המולד, בריגה. הוא גם הציג תערוכות רבות, כולל התערוכה הבינלאומית השנתית השנייה בלונדון (1872), התערוכה העולמית בווינה (1873) ותערוכת המאה בפילדלפיה (1876). הוא היה עד להתנקשות בצאר אלכסנדר השני ב-1881. הדבר הביא להלם עצבי חמור והוא מעולם לא התאושש לחלוטין מבריאותו. מדיה וקבצים בנושא אלכסיי קורז'וקין בוויקישיתוף "Корзухин Алексей Иванович" in the Great Soviet Encyclopedia, General editor: Alexander Prokhorov, Moscow, 1973, Vol.13 "Конда — Кун" [1] RusArtNet: Brief biography Русские художники. Корзухин Алексей Иванович., www.artsait.ru
החמישה

החמישה (ברוסית: Могучая кучка, "ערימה קטנה וחזקה") היה הכינוי שהצמיד המבקר ולדימיר סטאסוב, בשנת 1867, להתקבצות רופפת של מלחינים רוסים, שנאספה תחת מנהיגותו של מילי באלאקירב במטרה ליצור מוזיקה אמנותית בעלת אופי רוסי בפירוש, בניגוד לזו שהיוותה חיקוי למוזיקה אירופית קודמת או צמחה בקונסרבטוריונים, שהושפעו מהסגנון האירופי. במובן ידוע, הייתה זו הסתעפות מתנועת הלאומיות הרומנטית ברוסיה, מקבילה למושבת אבראמצבו (אנ') ולתנועת התחייה הרוסית, ששאפו להשיג מטרות דומות בעולם האמנויות היפות. התגבשות הקבוצה ראשיתה בשנת 1856, בפגישתם הראשונה של מילי באלאקירב וצזאר קואי; מודסט מוסורגסקי הצטרף אליהם ב-1857, ניקולאי רימסקי-קורסקוב ב-1861, ואלכסנדר בורודין ב-1862. לפניהם, מיכאיל גלינקה ואלכסנדר דארגומיז'סקי התקדמו כברת דרך ליצירת מוזיקה בעלת אופי רוסי מובהק ובכתיבת אופרות על נושאים רוסיים, אבל "החמישה" ייצגו את המאמץ המרוכז הראשון לפיתוח מוזיקה כזאת, עם סטאסוב כיועץ אמנותי ודארגומיז'סקי כמדינאי בוגר, כביכול, לקבוצה. התפרקות "החמישה" כקבוצה החלה בשנות ה-70 של המאה ה-19, בעקבות פרישתו הזמנית של באלאקירב מחיי המוזיקה בראשית אותו עשור. כל חברי "החמישה" קבורים בבית הקברות "טיחווין" בסנקט פטרבורג. חברי הקבוצה, פרט לקואי, השפיעו וחלקם גם לימדו רבים מן המלחינים הרוסים הגדולים בדור הבא, ביניהם אלכסנדר גלאזונוב, מיכאיל איפוליטוב-איבנוב, אנטולי ליאדוב, סרגיי רחמנינוב, סרגיי פרוקופייב, איגור סטרווינסקי ודמיטרי שוסטקוביץ'. שמה של קבוצת השישה, התקבצות רופפת עוד יותר של מלחינים דוברי צרפתית, הוכרז במסגרת ביקורת של הנרי קולט בהשוואה לחמישה. מדיה וקבצים בנושא החמישה בוויקישיתוף החמישה, באתר אנציקלופדיה בריטניקה (באנגלית)
רידג'סיאנו האפס

רידג'סיאנו דלאנו האפס (בהולנדית: Ridgeciano Delano Haps; נולד ב-12 ביוני 1993) הוא כדורגלן סורינאמי המשחק בעמדת המגן השמאלי בגנואה ובנבחרת סורינאם. האפס התחיל את הקריירה שלו בקבוצות כדורגל מקומיות, עד שהגיע לזו של אלקמאר. ב-28 בספטמבר 2013 ערך את הופעת הבכורה שלו בקבוצה הבוגרת בניצחון 1-2 נגד פ.ס.וו. איינדהובן. ב-1 בפברואר 2014 הושאל לגו אהד איגלס עד לסיום העונה. ב-20 בפברואר 2016 הבקיע את שער הבכורה שלו בקריירה בניצחון 1-4 נגד חרונינגן. ב-18 ביולי 2017 האפס חתם בפיינורד, אלופת הולנד דאז. בעונת 2018/2019 סבל מפציעות חוזרות, ורשם רק 9 הופעות בכל העונה. ב-31 באוגוסט 2021 חתם בוונציה מהסרייה א', תמורת 4.5 מיליון אירו. ב-31 בינואר 2023 הושאל לגנואה עד לסיום העונה. בשנת 2021, האפס ניצל את שורשיו הסורינאמים והחליט לייצג את הנבחרת הלאומית. ב-4 ביוני 2021 ערך את הופעת הבכורה שלו בנבחרת בניצחון 0-6 נגד ברמודה. האפס נכלל בסגל הנבחרת לקראת גביע הזהב 2021. פיינורד הגביע ההולנדי: 2017/2018 מגן יוהאן קרויף: 2017, 2018 מדיה וקבצים בנושא רידג'סיאנו האפס בוויקישיתוף רידג'סיאנו האפס, באתר Transfermarkt רידג'סיאנו האפס, באתר Soccerway רידג'סיאנו האפס, באתר BDFutbol רידג'סיאנו האפס, באתר WorldFootball.net רידג'סיאנו האפס, באתר National Football Teams רידג'סיאנו האפס, באתר FootballDatabase.eu
אבן תיבון

משפחת אִבְּן תִּיבּוֹן הייתה משפחה יהודית ספרדית מקהילת פרובנס אשר נודעה כמתרגמת כתבי רבני יהדות ספרד מערבית יהודית לעברית, ממשפחה זו צמחו פילוסופים, מדענים, רופאים ופרשני מקרא. מוצא המשפחה מגרנדה שבספרד, ובניה שחיו בפרובנס נודעו בעיקר בתרגומם של חיבורים חשובים בפילוסופיה ובפילוסופיה יהודית, במדע ובהלכה, מערבית (ומערבית יהודית) לעברית. המשפחה כונתה גם "התיבונים", ועל שמה קיימים רחובות בערים ברחבי ישראל. לצורך תרגום מונחים מעולם הפילוסופיה והמדעים, חידשו בני המשפחה מילים רבות בעברית. בין המילים שחידשו ישנן מילים רבות שנקלטו בשפה העברית לדורות ונפוצות גם בעברית החדשה, למשל איכות, כמות ומרכז. יהודה בן שאול אבן תיבון – שתרגם את: הנבחר באמונות ודעות, ספר הכוזרי, תורת חובות הלבבות ועוד. שמואל אבן תיבון (בנו של יהודה) – שתרגם את: מורה נבוכים, חלקים מפירוש המשנה לרמב"ם ועוד. משה אבן תיבון (בנו של שמואל) – שתרגם את: מילות הגיון, ספר המצוות לרמב"ם ועוד. יהודה בן משה אבן תיבון – רב במונפלייה. על פי עדותו של בן דודו יעקב בן מכיר הוא כתב חיבורים ותרגומים, אך הם אינם בידינו. יעקב בן מכיר אבן תיבון (נכדו של שמואל) (אנ') – אסטרונום ומתרגם. אברהם אבן תיבון - מתרגם ספר הנהגת הבית (Economics) המיוחס לאריסטו. הקשר המדויק שלו למשפחת אבן תיבון אינו ידוע. משה בן יצחק אבן תיבון - מעתיק של ספרי קבלה מקנדיה במאה ה-15. אביב חדש: האנציקלופדיה הישראלית לנוער, עמ' 29 ראו: תרביץ: רבעון למדעי היהדות, שנה סב (תשנ"ג) כרך 1–2, עמ' 109.
כריס וונדולובסקי

כריסטופר אליוט וונדולובסקי (באנגלית: Christopher Elliott Wondolowski; נולד ב-28 בינואר 1983) הוא כדורגלן עבר אמריקאי ששיחק בעמדת החלוץ. וונדולובסקי נולד בדנוויל שבקליפורניה לאב ממוצא פולני ולאם משבט הקיאווה, בו וונדולובסקי חבר גם כיום. בשנת 2009 נישא ללינדזי ולהם שתי בנות. וונודלובסקי התחיל לשחק כדורגל בקבוצת הכדורגל של תיכון "דה לה סאל בקונקורד", עמה זכה בשני תארים בשנים 2000 ו-2001. לאחר מכן, הצטרף לזו של אונירסיטת צ'יקו סטייט במדיה כבש 39 שערים (17 מתוכם בעונת 2004) ב-84 משחקים. בשנת 2005 נבחר במקום ה-41 בדראפט על ידי סן חוזה ארת'קווייקס והצטרף לקבוצת המילואים של המועדון. ב-10 בספטמבר 2005 ערך את הופעת הבכורה שלו בקבוצה הבוגרת בניצחון 0-3 נגד צ'יבאס ארצות הברית. בשנת 2006 הצטרף ליוסטון דינמו וגם בה שיחק תחילה בקבוצת המילואים של המועדון. ב-30 באוגוסט 2006 הבקיע את שער הבכורה שלו בקבוצה הבוגרת במשחק הליגה נגד שיקגו פייר. ב-7 באוקטובר 2008 הבקיע את שער הבכורה שלו בליגת האלופות של אמריקה הצפונית בניצחון 1-2 נגד סן פרנסיסקו. ביוני 2009 וונדולובסקי חזר לקדנציה שנייה סן חוזה ארת'קווייקס. עונת 2010 הייתה עונת הפריצה של וונדולובסקי, בה כבש 18 שערים ב-26 משחקים והפך למלך שערי הליגה. וונדולובסקי נכלל בנבחרת האולסטאר של ה-MLS לקראת המשחק נגד צ'לסי ואף כבש שער במשחק. ב-6 באוקטובר 2012 הבקיע שלושער במשחק הליגה נגד קולורדו ראפידס, שהפכו אותו למלך שערי הקבוצה בכל הזמנים. בעונה זו, זכה ארבע פעמים בשחקן החודש והפך לכדורגלן הראשון שעשה זאת אי פעם ב-MLS. ב-24 במאי 2015, וונדולובסקי כבש את שערו ה-100 במשחק הליגה נגד אורלנדו סיטי. ב-19 באוגוסט 2017 וונדולובסקי הפך לשחקן הראשון בתולדות הליגה שכובש מספר דו-ספרתי של שערים בשמונה שנים. ב-18 במאי 2019 הבקיע רביעייה במשחק הליגה נגד שיקגו פייר, והפך למלך שערי ה-MLS בכל הזמנים. בסיום עונת 2021 פרש מכדורגל. ב-22 בינואר 2011 וונדולובסקי ערך את הופעת הבכורה שלו בנבחרת ארצות הברית בתיקו 1-1 נגד צ'ילה. ב-23 במאי 2011 נגלל בסגל הנבחרת לקראת גביע הזהב 2011. ב-5 ביולי 2013, וונדולובסקי כבש את שערו הבינלאומי הראשון במשחק נגד גואטמלה. 4 ימים לאחר מכן, הבקיע שלושער בניצחון 1-6 נגד בליז. וונדולובסקי השתתף עם הנבחרת שלוש פעמים בגביע הזהב של CONCACAF, מונדיאל 2014 וקופה אמריקה 2016. סן חוזה ארת'קווייקס מגן האוהדים: 2005, 2012 יוסטון דינמו גביע ה-MLS: 2006, 2007 נבחרת ארצות הברית גביע הזהב: 2013 אישיים נעל הזהב של ה-MLS: 2010, 2012 נבחרי העונה ב-MLS: 2010, 2011, 2012 כדורגלן העונה ב-MLS: 2012 נבחרת האולסטאר של ה-MLS: 2011, 2012, 2013 2016, 2019 מלך השערים בגביע הזהב של CONCACAF: 2013 25 הגדולים בתולדות ה-MLS: 2020 מלך שערי ה-MLS בכל הזמנים מלך שערי סן חוזה ארת'קווייקס בכל הזמנים מדיה וקבצים בנושא כריס וונדולובסקי בוויקישיתוף כריס וונדולובסקי, ברשת החברתית אקס (טוויטר) כריס וונדולובסקי, באתר Transfermarkt כריס וונדולובסקי, באתר Soccerway כריס וונדולובסקי, באתר National Football Teams כריס וונדולובסקי, באתר FootballDatabase.eu כריס וונדולובסקי, באתר ESPN פרופיל המאמן, באתר Transfermarkt
דמיין (פירושונים)

האם התכוונתם ל... Imagine – שיר מאת ג'ון לנון דמיין (סרט) – סרט קולנוע דמיין (כפר) – כפר בהונגריה Imagine (פירושונים) דמיון (פירושונים) דמיאן (רומן חניכה מאת הרמן הסה)
טוד לוסון

טוד לוסון (אנגלית: Todd Lawson) הוא פרופסור אמריטוס להגות אסלאמית באוניברסיטת טורונטו, העוסק במסגרת כתיבתו האקדמית בנושאי דת האסלאם ובמיוחד אסלאם שיעי וכן הדתות הבאבית והבהאית המקיימות קשרי גומלין ביניהן, זאת למרות שהן מוגדרות בתור פלגים דתיים שהתפצלו מן האסלאם בכלל. כן הוא עמד במאמריו על הקשר בין האסכולה השיח'ית, מיסודו של חכם הדת השיעי, שיח' אחמד אחסאא'י, לבין אותן דתות שהוזכרו לעיל, זאת לאור העובדה שמאסכולה שיעית זו, נוצרו דתות אלו, דרך ממשיכו של אח'סאאי, כאט'ם רשתי. כמו כן הוא הרבה להעניק הרצאות בנוגע לפילוסוף והמיסטיקן הסופי אבן ערבי. טוד לוסון נולד באינדיאנה, ארצות הברית והיגר לקנדה כדי לא למלא את חובת הגיוס לצבא האמריקני בתקופת מלחמת וייטנאם. טוד לוסון המיר את דתו מנצרות לדת הבהאית, לאחר הגירתו והשתקעותו בקנדה. Being Human: Bahá’í Perspectives on Islam, Modernity, and Peace (2019) Tafsir as Mystical Experience: Intimacy and Ecstasy in Quran Commentary (2018) The Quran: Epic and Apocalypse (2017) A Most Noble Pattern: Collected Essays on the Writings of the Báb,`Alí Muhammad Shirazi (1819-1850) (2012) Gnostic Apocalypse and Islam: Qur'an, Exegesis, Messianism, and the Literary Origins of the Babi Religion The Crucifixion and the Qur’an: A Study in the History of Muslim Thought (2009) Reason and Inspiration in Islam: Theology, Philosophy and Mysticism in Muslim Thought (2005) "Todd Lawson ,PhD". Wilmetteinstitute.org/. 2020-08-13. Retrieved 2021-09-02. Renewal of covenant: Concidentia oppositorum and the primal point "The Unity of Humanity, Beshara"
ג'ון הניגן

ג'ון הניגן (באנגלית: John Hennigan; נולד ב-10 באוגוסט 1970) הוא שחקן פוקר אמריקאי המוכר גם בכינוי "Johnny World". בשנת 2018 נבחר להיכל התהילה של הפוקר. הניגן זכה בצמיד אליפות העולם בפוקר הראשון שלו בטורניר H.O.R.S.E. ב-2002, מספר ימים אחרי שסיים במקום השביעי בטורניר Seven Card Stud. באותה השנה סיים במקום הרביעי בטורניר במסגרת סבב הפוקר העולמי. ב-2004 זכה בצמיד השני שלו בטורניר לימיט טקסס הולדם. ב-2005 הגיע ל-2 שולחנות גמר, וסיים במקום השני בטורניר 2-7 Triple Draw Lowball. ב-2007 זכה באירוע המרכזי בסבב הפוקר העולמי בטורניר שנערך בבורגטה שבאטלנטיק סיטי. ב-2014 זכה בצמיד השלישי שלו באליפות שחקני הפוקר ובפרס של כ-1.5 מיליון דולר, טורניר בו סיים גם במקום השני ב-2018. ב-2016 הגיע שוב לשולחן הגמר בטורניר 2-7 Triple Draw Lowball והפעם הצליח לזכות בו. בצמיד החמישי שלו זכה ב-2018 בטורניר H.O.R.S.E., וב-2019 זכה בצמיד השישי בטורניר Seven Card Stud. ב-2018 נבחר להיכל התהילה של הפוקר. נכון ליוני 2024, הניגן זכה בסך של כ-9.6 מיליון דולר מטורנירי פוקר, כשמתוכם כ-6.3 מיליון דולר בסבב אליפות העולם. מדיה וקבצים בנושא ג'ון הניגן בוויקישיתוף ג'ון הניגן, באתר The Hendon Mob ג'ון הניגן, באתר Global Poker Index ג'ון הניגן, באתר אליפות העולם בפוקר Poker Hall of Fame Announces Class of 2018, באתר אליפות העולם בפוקר, ‏12 ביולי 2018 (באנגלית)
פה קונאטה

פה מומודו קונאטה (בצרפתית: Pa Momodou Konate; נולד ב-25 באפריל 1994) הוא כדורגלן שוודי-גינאי המשחק בעמדת המגן השמאלי בבוטב פלובדיב מליגת העל הבולגרית. קונאטה נולד במאלמה לאב ממוצא גינאי ואם ממוצא גמביאני. הוא התחיל את הקריירה שלו במחלקת הנוער של מאלמה, אליה הצטרף בגיל 5 ושיחק בכל קבוצות הגיל של מחלקת הנוער של המועדון. ב-23 בנובמבר 2012, קונאטה חתם בקבוצה הבוגרת של המועדון. ב-17 באפריל 2013 ערך את הופעת הבכורה שלו בקבוצה הבוגרת בניצחון 0-2 נגד א.י.ק סולנה. בעונתו הראשונה במועדון, רשם 6 הופעות ברובם עלה כמחליף. בעונת 2015, מעמדו בהרכב התערער בעקבות הגעתו של יושימאר יוטון. בעונת 2016 חזר להרכב הקבוצה ורשם 22 הופעות. בינואר 2014, קונאטה חתם לארבע שנים בקבוצה הבוגרת והושאל מיישית לאוסטר מהליגה השוודית השנייה. במהלך קיץ 2014 חזר למאלמה בעקבות עזיבתם של מיקו אלבורנוס ומהמוט אוזן. בתחילת עונת 2017, קונאטה עורר עניין בקרב מספר מועדונים באירופה, אך ב-8 במאי 2017 נפצע במהלך המשחק נגד אלפסבורג. בקיץ 2017, קונאטה חתם לשלוש שנים בספאל מהסרייה א'. בתחילת הקדנציה שלו נפצע ברגלו ונאלץ להיעדר מספר חודשים. ב-31 ביולי 2018 קונאטה חתם בסינסינטי בה שיחק עד סיום שנת 2018. ב-27 בפברואר 2019, קונאטה חתם בסונדסוואל. ב-14 באפריל 2019 קונאטה ערך את הופעת הבכורה שלו בקבוצה בהפסד 3-1 לאלפסבורג. ב-27 במאי הבקיע את שער הבכורה שלו בהפסד 2-1 למאלמה. ב-15 ביולי 2020, קונאטה חתם ביונקופינג סודרה מהליגה השוודית השנייה. ב-25 במאי ערך את הופעת הבכורה שלו בקבוצה בניצחון 0-2 נגד ברגה. ב-5 בספטמבר הבקיע את שער הבכורה שלו בקבוצה בניצחון 0-3 נגד אסקילסטונה. ב-9 בספטמבר 2020, קונאטה חתם ברוזנבורג בלקלאב מליגת העל הנורווגית. ב-20 בספטמבר ערך את הופעת הבכורה שלו בקבוצה בניצחון 1-2 נגד הוגסונד. ב-25 באוקטובר הבקיע את שער הבכורה שלו בניצחון 1-2 נגד סרפסבורג 08. ב-31 בינואר 2021 חתם בבוטב פלובדיב מליגת העל הבולגרית. ב-7 בספטמבר 2023 חתם בנאה סלמיס פמגוסטה מליגת העל הקפריסאית. בצעירותו, קונאטה שיחק בנבחרת הצעירה של שוודיה וזכה עמה באליפות אירופה בכדורגל עד גיל 21 - 2015. בדצמבר 2015 זומן לראשונה לנבחרת הבוגרת וב-6 בינואר 2016 ערך את הופעת הבכורה שלו בנבחרת בתיקו 1-1 נגד אסטוניה. היה חלק מסגל הנבחרת באולימפיאדת ריו דה ז'ניירו (2016). מאחר ששיחק רק במשחקי ידידות, קונאטה יכל להחליף נבחרת ובאוקטובר 2019 החליט לייצג את גינאה. ב-15 באוקטובר 2019 ערך את הופעת הבכורה שלו בנבחרת בהפסד 3-2 לצ'ילה. מאלמה ליגת העל השוודית: 2013, 2014, 2016, 2017 הגביע השוודי: 2014 נבחרת שוודיה אליפות אירופה בכדורגל עד גיל 21: 2015 מדיה וקבצים בנושא פה קונאטה בוויקישיתוף פה קונאטה, ברשת החברתית אקס (טוויטר) פה קונאטה, ברשת החברתית אינסטגרם פה קונאטה, באתר Transfermarkt פה קונאטה, באתר Soccerway פה קונאטה, באתר National Football Teams פה קונאטה, באתר FootballDatabase.eu פה קונאטה, באתר ESPN